**ΕΡΩΤΗΣΕΙΣ - ΑΠΑΝΤΗΣΕΙΣ**

**ΔΗΜΟΤΙΚΟΥ ΣΥΜΒΟΥΛΙΟΥ 17 – 05 - 2022**

**Κ. ΚΑΠΛΑΝΗΣ**

1. **Εάν έγινε ή θα γίνει συνάντηση με το Δασαρχείο και τη Διεύθυνση Δασών έτσι ώστε να μπορούμε να μαθαίνουμε εκ των προτέρων ποιες δασικές εκτάσεις προτίθενται να νοικιάσουν για ενεργειακές δραστηριότητες (φωτοβολταϊκά κλπ) .**

##  Αυτό που ζητάτε δεν είναι δική μας αρμοδιότητα. Υπάρχει νομικό πλαίσιο στο οποίο καθορίζεται ακριβώς πότε ενημερώνεται ο Δήμος και ως εκ τούτο δεν προκύπτει τέτοια συνάντηση.

1. **Τι γίνεται με τα ακίνητα της Κρύας;**

 Περιμένουμε τη νέα ολοκληρωμένη πρόταση της ΕΤΑΔ στη βάση του Ν. 4389 (Γ΄μνημονίου) για παραχώρηση ολοκλήρου του ακινήτου προκειμένου να αποφασίσει οικονομική επιτροπή .

1. **Σε ποιο στάδιο είναι και πότε θα υλοποιηθούν τα έργα της ΔΕΥΑΛ και εάν κινδυνεύουν να μην υλοποιηθούν τα έργα.**

Σας παρουσιάζουμε πίνακα με την εξέλιξη των έργων της ΔΕΥΑΛ

|  |  |  |
| --- | --- | --- |
| **ΤΙΤΛΟΣ ΕΡΓΟΥ**  | **ΣΥΜΒΑΣΗ**  | **ΠΡΟΟΔΟΣ ΕΡΓΟΥ** |
| **ΠΟΣΟ**  | **ΜΕΤΡΑ** |
| ΥΔΡΟΔΟΤΗΣΗ ΟΙΚΙΣΜΩΝ ΑΓ.ΠΑΡΑΣΚΕΥΗΣ & ΑΛΑΛΚΟΜΕΝΩΝ  | 224.238,75 | 8500 | 95,07% |
| ΑΝΤΙΚΑΤΑΣΤΑΣΗ ΑΓΩΓΩΝ ΥΔΡΕΥΣΗΣ ΜΕΣΑΙΑΣ ΖΩΝΗΣ ΠΟΛΗΣ ΛΙΒΑΔΕΙΑΣ  | 290.571,61 | 5060 | 81,71% |
| ΑΝΤΙΑΚΑΣΤΑΣΗ ΑΓΩΓΩΝ ΥΔΡΕΥΣΗΣ ΧΑΜΗΛΗΣ ΖΩΝΗΣ ΠΕΡΙΟΧΗΣ ΑΓΙΟΥ ΓΕΩΡΓΙΟΥ ΠΟΛΗΣ ΛΙΒΑΔΕΙΑΣ  | 380.388,72 | 6440 | 71,43% |
| ΣΥΜΠΛΗΡΩΣΗ ΔΙΚΤΥΩΝ ΑΠΟΧΕΤΕΥΣΗΣ ΟΜΒΡΙΩΝ ΥΔΑΤΩΝ ΠΟΛΗΣ ΛΙΒΑΔΕΙΑΣ  | 847.599,99 | 2821 | 83,41% |
| ΕΓΚΑΤΑΣΤΑΣΗ ΕΠΕΞΕΡΓΑΣΙΑΣ ΛΥΜΑΤΩΝ (ΕΕΛ)ΟΙΚΙΣΜΟΥ ΚΥΡΙΑΚΙΟΥ  | 2.706.916,11 |   |  Υπογράφηκε η σύμβαση, γίνεται η εγκατάσταση του εργολάβου |
| ΑΝΑΒΑΘΜΙΣΗ ΚΑΙ ΕΠΕΚΤΑΣΗ ΤΗΣ ΕΓΚΕΤΑΣΤΑΣΗΣ ΕΠΕΞΕΡΓΑΣΙΑΣ ΛΥΜΑΤΩΝ (ΕΕΛ)ΛΙΒΑΔΕΙΑΣ  | 5.324.461,96 |   |  Υπογράφηκε η σύμβαση, άρχισαν οι εργασίες |
| ΕΓΚΑΤΑΣΤΑΣΗ ΣΥΣΤΗΜΑΤΩΝ ΕΛΕΓΧΟΥ ΔΙΑΡΡΟΩΝ ΣΤΑ ΥΦΙΣΤΑΜΕΝΑ ΔΙΚΤΥΑ ΜΕΤΑΦΟΡΑΣ ΚΑΙ ΔΙΑΝΟΜΗΣ ΝΕΡΟΥ ΔΕ ΤΟΥ ΔΗΜΟΥ ΛΙΒΑΔΕΙΑΣ  | 1.850.272,42 |   | 100% |
| ΑΓΩΓΟΙ ΜΕΤΑΦΟΡΑΣ ΑΚΑΘΑΡΤΩΝ ΟΙΚΙΣΜΟΥ ΚΥΡΙΑΚΙΟΥ  | 1.125.000 | 4300 |  Σε διαπραγμάτευση με νέο εργολάβο |
| **ΣΥΝΟΛΟ** | **12.749.449,56** |   |   |

**Δ. ΚΑΡΑΜΑΝΗΣ**

 **1) Για το Μουσείο Εικονικής Πραγματικότητας στη Χαιρώνεια, τι προτίθεστε να κάνετε; Έχουν χαλάσει ή χαθεί κάποια μηχανήματα; τι πρέπει να γίνει; θα λειτουργήσει;**

 Εδώ και χρόνια δεν λειτουργεί, τα μηχανήματα υπάρχουν, έπειτα από έλεγχο από ειδικό τεχνικό υπάρχει μεγάλο πρόβλημα στο λογισμικό πρόγραμμα της Εικονικής Πραγματικότητας έχει καταστραφεί το αρχείο των προγραμμάτων, ζητάμε να βρούμε στοιχεία από την κατασκευάστρια τα πρώτα στοιχεία δείχνουν ότι δεν υπάρχει ή ίδια εταιρεία, συνεχίζουμε την έρευνα. Ωστόσο έχουν γίνει παρεμβάσεις συντήρησης του Μουσείου Εικονικής Πραγματικότητας και είναι άμεσα λειτουργικό.

**2) Τι σκοπεύετε να κάνετε με τους αγωγούς ομβρίων στην περιοχή της Καλλιθέας**

 **και όλους αυτούς που χύνονται στη Δελφών γιατί εκεί υπάρχει πρόβλημα,**

 **χύνονται λύματα μέσα στους αγωγούς ομβρίων.**

 Το πρόβλημα είναι διαχρονικό, μετά από έλεγχο της ΔΕΥΑΛ σε όλες τις συνδέσεις των δικτύων λυμάτων, έχουν εντοπιστεί τα ακριβή σημεία του προβλήματος και με την εργολαβία των ομβρίων που γίνεται στην πόλη της Λιβαδειάς θα αντιμετωπιστεί το πρόβλημα, οι εργασίες θα ξεκινήσουν άμεσα.

1. **Μουσικό Σχολείο Λιβαδειάς το γραφείο της Διευθύντριας και μία αίθουσα πάσχουν σε μεγάλο βαθμό από υγρασία και χρειάζεται άμεσα μόνωση του κτιρίου, κι αν σκοπεύει η δημοτική αρχή να φύγουμε από την προσωρινή λύση των δύο containers και να πάμε σε μόνιμη λύση, με μια αρχιτεκτονική μελέτη να προτείνουμε επέκταση των αιθουσών με στήριξη εξωτερική, τι σκοπεύετε να κάνετε;**

 Να σας υπενθυμίσω ότι το θέμα έχει συζητηθεί τόσο στο Δημοτικό Συμβούλιο όσο και

στη Οικονομική Επιτροπή (έχει ψηφιστεί ομόφωνα) έχουν γίνει πολλές παρεμβάσεις στο Μουσικό Σχολείο Λιβαδειάς και η μόνη άμεση λύση για να λειτουργήσει χωρίς προβλήματα από την νέα σχολική χρονιά οι λυκιακές τάξεις είναι η προμήθεια δύο αιθουσών.

 Έχει δρομολογηθεί η διαδικασία προμήθειας των και μην ξεχνάτε ότι αυτό το κτήριο μετατράπηκε από Δημοτικό κατάστημα σε Σχολείο προφανώς χωρίς ολοκληρωμένο σχεδιασμό.

 Τα τελευταία 2,5 χρόνια έχουμε υπομισθεί ως Δημοτική Αρχή την μετατροπή του Δημοτικού Καταστήματος σε σχολείο.

 Όμως μέχρι σήμερα για να γνωρίζετε έχουν γίνει εκτεταμένες παρεμβάσεις στη κατεύθυνση της βελτίωσης και της ενίσχυσης των υποδομών προκειμένου αυτό να λειτουργεί στο καλύτερο δυνατό επίπεδο όπως:

Περίφραξη του συνόλου του περιμετρικού χώρου του σχολείου

Αύξηση του εξωτερικού χώρου του σχολείο κατά 350m2

Κατασκευή εξεδρών (αμφιθέατρο) 100 θέσεων

Κατασκευή μπασκέτας

Ηλεκτροφωτισμός του χώρου

Κατασκευή 7 νέων studio

Κατασκευή μιας νέας αίθουσας

1. **Με την πρόσβαση στην Κρύα δεδομένου του γεγονότος ότι όσο προχωράμε προς το καλοκαίρι αυξάνεται και η προσέλευση των πολιτών , σκοπεύετε να κάνατε κάποιες παρεμβάσεις ρύθμισης κυκλοφοριακής; Πρέπει να γίνει άμεσα παρέμβαση γιατί καθημερινά ειδικά τις μέρες αιχμής έχουμε κονφούζιο.**

 Η κυκλοφοριακή μελέτη του Δήμου του 2011 , προτείνει τρεις (3) φάσεις λήψεως μέτρων κυκλοφοριακής ρύθμισης : α)την άμεση , β) την βραχυπρόθεσμη και γ) την μεσοπρόθεσμη .

Σε καμία από αυτές δεν προβλέπονται παρεμβάσεις κυκλοφοριακές στην περιοχή της Κρύας (από Μητρόπολη (βόρεια) έως Ξενία - (………)) και από την Δημοτική Οδό Παυσανία (δυτικά) έως την Δημοτική Οδό Μηδείας (ανατολικά) .

 Στην ευρύτερη περιοχή στο σχέδιο άμεσης εφαρμογής , προβλέπεται:α) μονοδρόμηση της Δημοτικής Οδού Κατσιώτου (από την συμβολή της με την οδό Πλουτάρχου έως την συμβολή της με την οδό Ευαγγελιστρίας) με φορά κίνησης από την οδό Πλουτάρχου προς Ευαγγελιστρίας και β) πεζοδρόμηση της Δημοτικής Οδού Κορύνης (πλήρης απαγόρευση της κυκλοφορίας) .

 Στο σχέδιο βραχυπρόθεσμης εφαρμογής , προβλέπεται: επέκταση των πεζοδρομήσεων α) της οδού Κορύνης (από της οδό Κατσιώτου έως τα Δικαστήρια) β) της οδού Μουσών ή Λυκείου ( από το 2ο Δημοτικό Σχολείο έως την Εστία Μητέρας)

 Στο σχέδιο μεσοπρόθεσμης εφαρμογής προβλέπεται η επέκταση των πεζοδρομήσεων σε όλη την Δημοτική Οδό Στρατηγού Ιωάννου , στην Δημοτική Οδό Τσόγκα , στην Δημοτική Οδό Τ. Λάππα κ.λ.π. . Αντιδρόμηση της Δημοτικής Οδό Βενιζέλου (από την Πλατεία προς την Κρύα) και παράκαμψη του κέντρου με τη δημιουργία περιφερειακής κίνησης μέσω της Δημοτικής Οδού Κατσιώτου και Μεντζίλη έτσι ώστε να συνδέεται η περιοχή του Ζαγαρά και της Μητροπόλεως με την περιοχή της Ευαγγελίστριας και μέσω της Δημοτικής Οδού Βενιζέλου , της Δημοτικής Οδού Πλουτάρχου και της Δημοτικής Οδού Καραγιαννοπούλου να παρακάμπτεται το κέντρο στο οποίο προβλέπεται επίσης πεζοδρόμηση της Δημοτικής Οδού Καλλιαγκάκη και της Δημοτικής Οδού Γεωργαντά …..

 Είναι εμφανές ότι η κατεύθυνση που δίνεται από τους Συγκοινωνιολόγους Μελετητές είναι να απαγορευτεί η είσοδος των οχημάτων προς τις πηγές της Κρύας (κυρίως των επισκεπτών) και να εξυπηρετούνται κατά προτεραιότητα οι αναγκαίες κινήσεις των κατοίκων της περιοχής , εξασφαλίζοντας ελεύθερους χώρους για τους πεζούς που είναι και η σύγχρονη αντίληψη στο δίλημμα πεζός ή αυτοκίνητο .

1. **Ακίνητα της Κρύας γιατί δεν έρχεται το θέμα των ακινήτων στην οικονομική επιτροπή αφού τουλάχιστον προσωρινά ο νόμος δίνει το δικαίωμα στην οικονομική επιτροπή να πάρει απόφαση επί της πρότασης της ΕΤΑΔ;**

 Περιμένουμε τη νέα ολοκληρωμένη πρόταση της ΕΤΑΔ για παραχώρηση ολοκλήρου του ακινήτου προκειμένου να αποφασίσει οικονομική επιτροπή. Ωστόσο δηλώσατε ότι δεν θα συμμετέχετε στην Οικονομική Επιτροπή όταν εισαχθεί το θέμα για έγκριση.

1. **Στην περιοχή της Κρύας υπήρχε μία ταμπέλα με το όνομα Γιώργος Γιοβάνος, ήταν ένας συμπολίτης μας ο οποίος είχε συμβάλει πολύ στην κατασκευή των σκαλιών στην Κρύα και στην Ιερουσαλήμ, έχει αφαιρεθεί αυτή η ταμπέλα, έχει κάνει αίτημα πολίτης θα ξαναμπεί, σκοπεύετε να την επανατοποθετήσετε;**

 Μου ανέφεραν ότι πράγματι στην αρχή του δρόμου από Ξενία προς Θέατρο υπήρχε μια πινακίδα με το όνομα ‘ΓΙΟΒΑΝΟΣ ΓΕΩΡΓΙΟΣ’, δεν έγινε καμία αφαίρεση από τις Υπηρεσίες του Δήμου ούτε υπάρχουν στοιχεία για την ονοματοδοσία. Δεν υπάρχει αίτημα πολίτη από 2019 έως σήμερα. Το θέμα εξετάζεται και θα ενημερωθείτε σχετικά.

**Π. ΑΡΚΟΥΜΑΝΗΣ**

1. **Θα γίνει η προκήρυξη για την περίφημη πολιτιστική μελέτη για το Νερόμυλο, έχουν γίνει κάποιες ενέργειες;**

Δουλεύουμε καιαναμένουμε προτάσεις από εταιρίες προκειμένου να αναθέσουμε την

 εκπόνηση της εξειδικευμένης μελέτης για την πολιτιστική και τουριστική ανάπτυξη.

1. **Υπάρχουν παράπονα για τα χόρτα από κατοίκους των χωριών και της πόλεως, ακόμα και σε παρκάκια υπάρχουν χόρτα, πραγματικά σε κάποιες περιοχές έχουνε πάρα πολλά χόρτα. πρέπει να γίνει κάτι.**

 Από την υπηρεσία πρασίνου γίνεται υπεράνθρωπη προσπάθεια για να καθαριστούν από τα χόρτα όλες οι περιοχές εντός των κοινοχρήστων χώρων της πόλεως και των χωριών, φέτος λόγω των ευνοϊκών καιρικών συνθηκών έχουμε μία τρομερή βλάστηση στα χόρτα.

 Μέχρι σήμερα έχουν κοπεί τα χόρτα εντός της πόλεως αρκετές φορές ανάλογα την περιοχή όπως και στα χωριά και εντός των ημερών ολοκληρώνεται η μια ακόμη παρέμβαση στα χωριά, να σας θυμίσω δε ότι σε κάθε Δημοτική Ενότητα έχει ξεχωριστούς εργάτες . Η υπηρεσία πράσινου έχει μόνο 4 μόνιμους υπαλλήλους και από τον Απρίλιο ενισχύθηκε με 10 άτομα ολιγόμηνης σύμβασης ώστε να αντιμετωπίσουν το πρόβλημα, με τη λήξη της σύμβασης των θα γίνει πρόσληψη νέου προσωπικού ώστε να συνεχίσουν την προσπάθεια για τον καθαρισμό των χόρτων.

 Επίσης υπάρχει μεγάλο πρόβλημα με τον καθαρισμό των χόρτων στους ιδιόκτητους χώρους από τους ιδιοκτήτες των οικοπέδων, μέχρι σήμερα από τον Δήμο έχουν σταλεί πάνω από 300 επιστολές σε ιδιοκτήτες και έχουν ενημερωθεί οι δημότες μας με δελτία τύπου σε όλα τα μέσα ενημέρωσης και στο site του Δήμου.

1. **Ο δρόμος προς την Κρύα, το πλακόστρωτο έχει αρκετά προβλήματα, νομίζω ότι πρέπει να γίνουν κάποιες διορθώσεις ειδικά το πάνω τμήμα προς το θέατρο γιατί θα αρχίσουν κάποια στιγμή και οι εκδηλώσεις του καλοκαιριού στην Κρύα, ώστε να είμαστε έτοιμοι.**

 Προσπαθούμε εκ των ενόντων να επεμβαίνουμε επισκευαστικά και σε εντοπισμένες φθορές μικρής έκτασης αλλά και σε μεγαλύτερες επιφάνειες (πρόσφατα έγινε πλήρης ανακατασκευή του πλακόστρωτου της Δημοτικής Οδού Μηδείας έμπροσθεν του Κολυμβητηρίου)

 Επιπροσθέτως έχουμε προβλέψει στο έργο « **ΑΣΤΙΚΕΣ ΑΝΑΠΛΑΣΕΙΣ ΠΕΡΙΟΧΗΣ ΠΗΓΩΝ ΚΡΥΑΣ ΚΑΙ ΠΑΡΟΧΘΙΩΝ ΠΕΡΙΟΧΩΝ ΠΟΤΑΜΟΥ ΕΡΚΥΝΑΣ**  » που έχουμε υποβάλει πρόταση για έγκριση Δημοπράτησης , εκτεταμένες παρεμβάσεις του συνόλου της πλακοστρωμένης έκτασης της περιοχής της Κρύας .